parchiev/ingush_proverbs huggingface dataset:
Нохарца Iаьма кулг чIоагIагIа да шалтаца Iаьмачул.
Рука, привыкшая к плугу, сильнее руки, привыкшей к кинжалу.
НIана кхийраб, йоах, лаьтта кхоача а денна, ше моцалла баларах.
Говорят, дождевой червь боялся, что земля кончится и он умрет от голода.
Оалхазаро а цIонал ший бIена чу яц.
Даже птица не пачкает свое гнездо.
Оахаш аьннар оардаш корадаьд.
Сказанное при пахоте нашлось при молотьбе.
Овлаш кIоарга доахка хи михо божоргбац, фу-тайпа дола саг кIалвусаргвац.
Дерево с глубокими корнями не будет свалено ветром, имеющий родственников человек не пропадет.
Паччахьа вордо пхьагал лаьцай.
Царская арба зайца поймала.
Пхо йоаца пед хьалбиза йиш яц.
Невозможно наполнить бочку без дна.
Рузкъа — бIаьсте дилла лоа, малх хьакхетташехьа дIадоал.
Богатство — весенний снег, растает, как только солнце взойдет.
Рузкъа — делкъелца, хьаькъал — валлалца.
Богатство — до обеда, ум — до смерти.
Рузкъа ла халaгIa да къел ловчул.
Богатство труднее перенести, чем бедность.
Рузкъо бIаргаш кхаьла саг гIулакх-эзделах вехав.
Человек, которому богатством застило глаза, теряет благородство.
Садоаллаш хилча, топо лоам а божабергбар.
Ружье и гору бы свалило, если бы она была живая.
Саг йоалайича а ца йоалайича а — шоззе а дехке воал.
Женишься, не женишься — все равно разочаруешься.
Саг йоалаяр — кIантана баргал тохар.
Женить — стреножить молодца.
Саг сигала ваха а йиш я, форда бухе кхача а йиш я, бакъда, сага дег чу-м воалалургвац.
Человек может взлететь на небо, опуститься на дно морское, но он не сможет проникнуть в сердце человеческое.
Сага бIарг астаро мара бузабаьбац.
Глаз человека насытится только землей .
Сага дешар эшаш да, лаьтта догIа санна.
Человеку знания нужны, как дождь нужен земле.
Сага эздел шун тIа дайзад.
Благородство человека узнается за столом.
Сагага хьежжа хул цун доттагIий а.
Подстать человеку бывают и его друзья.
Саго даь дика а, саго даь во а мичча хана цунга юхакхоач.
Сделанное человеком добро и сделанное человеком зло рано или поздно возвращаются к нему.
Садуа боахам хулачул сатийна къел тол.
Лучше спокойная бедность, чем беспокойная обеспеченность.
Сайрийна вийлхар Iуйранна вийлав.
Плакавший вечером утром смеялся.
Сатехача салтечох эпсар хиннав.
Терпеливый солдат стал офицером.
Сесаг а хила еза кIезига-дукха зудал доаллаш.
И у жены должно быть немного кокетства.
Сесаг къона дика я, доттагIа къаьнагIвар дикагIа ва.
Жена лучше молодая, друг лучше старый.
Сесага а кIордаву дукха цIагIа вагIа къонах.
Мужчина, слишком долго сидящий дома, надоедает и жене.
Сигала морх йоацаш догIа делхарг ма дац, дега тIа бала боацаш бIарг белхарг ма бац.
Без туч на небе дождь не пойдет, без горя на сердце глаз не заплачет.
Сигалара дошув Iочуделхаш хилча а къе нах хургбар.
Даже если бы золото лилось с небес, и то были бы бедные люди.
Сийдолаш хьо ваьхавале, валар а сийдолаш хургда хьа.
Если ты прожил достойно, то и смерть у тебя будет достойной.
Сих а ма ле, виц а ма ле.
Не спеши, и не забывай.
Сиха даха хий фордах кхийттадац.
Быстрая река до моря не дошла.
Сиха дийлха догIа дедда дIадахад, лаьгIо дийлхар лаьттах ийнад.
Быстрый дождь сбежал ручьями, медленный ушел в землю.
Сиха доагIача хиво бердаш хIалакду.
Быстрая река разрушает берега.
Сихал йохка, сабар эца.
Продай спешку, и купи сдержанность.
Сов дукха къамаьл деш вола саг гIалат воал.
Слишком болтливый человек часто ошибается.
Сов лакха латтар Iокхет, сов дIаьхденнар хад.
Стоящее слишком высоко — падает, длящееся слишком долго — рвется.
Тахан — кIаьнк, кхоана — къонах, ломма — воккха саг, цIулла — юха а бер.
Сегодня — мальчик, завтра — мужчина, послезавтра — старик, затем — опять ребенок.
Тийшаболх лелабаьча коа нитташ баьннаб.
Во дворе коварного выросла крапива.
Тишадар хоастаде, цIенадар эца.
Ветхое хвали, новое покупай.
Топо цаI вийнав, метто ийс вийнав.
Ружье убило одного, слово убило девятерых.
Тураца модж яша веннар корта боацаш висав.
Тот, кто хотел побриться саблей, без головы остался.
Тух диачо хий мийнад.
Наевшийся соли пил воду.
Тух дукха техача а мегац, кIезига техача а мегац.
Пересолить плохо, и недосолить плохо.
ТIадена во ла хала дале а, тIадена дика ла дуккха халагIа да.
Трудно пережить внезапную беду, но труднее пережить внезапный успех.
ТIемо воI ваьвац, волаш вар а вийннав.
Война не родила сына, а убила имеющегося.
ТIехье йоаца нах къиза хул.
Люди без потомства бывают жестокими.
ТIехьенна боккха боахам битарал дикагIа да дика цIи йитар.
Лучше оставить потомкам доброе имя, чем большое хозяйство.
Уйла ца еш даь хIама бала бахьаш денад.
Сделанное без обдумывания принесло горе.
Укх дуне тIа эггара яькхагIа сага гийг я.
Самый ненасытный в этом мире — человеческий желудок.
Уллув дика новкъост хилча, никъ а лоацагIа хул.
Если рядом хороший товарищ, то и путь бывает короче.
Уст белча, дулх хиннад; ворда ехача, дахча хиннад.
Вол умер — мясо было, арба сломалась — дрова были.
Уст хила гIийрта пхьид яьттIай.
Лягушка, которая пыталась стать волом, лопнула.
УстагIан тIара тха дуккхаза лорг, цIока цкъа мара яккхац.
Барана стригут много раз, но шкуру сдирают только один раз.
Фусамда вовзаргва цун ков-картага хьежача.
Хозяина узнаешь по его хозяйству.
Фусамда дика волча цIагIа хьаьший дукхагIа ух.
В доме хорошего хозяина гостей больше бывает.
Хабар дувца велча, кхо оатхал еза: дирст, баргал, шод.
Собирающемуся говорить необходимы три вещи: узда, стренога, кнут.
Хабара тIера вола саг гIулакха пайданна хилац.
Тот, кто любит поговорить, бывает бесполезен для дела.
Хабарашта тIера воаца Iовдал хьаькъал долаш хийттав.
Молчаливый глупец кажется умным.
ХалалагIдар хьалхагIа де — аттагIадар ше-шегIа хьахургда.
Трудное дело сделай раньше — легкое сделается само собой.
Халонех кхийрар диках кхийннавац.
Боявшийся трудностей не достиг удачи.
Ханал хьалха кхаьча Iаж нIаний доахкаш хиннаб.
Яблоко, созревшее до срока, было червивым.
Харцдар — даша лоа, бакъдар — бутув кхера.
Неправда — тающий снег, правда — камень.
Хеттачоа дукхагIа хов.
Тот, кто спрашивает, знает больше.
Хи йисте вахачо хин хам биц.
Живущий у реки не дорожит водой.
Хи йисте ваьхачоа хи гечув дайзад.
Живший у реки знал брод.
Хий доацача хьайра оттаяц.
Мельницу не ставят там, где нет реки.
Хий долчара мара эцац, хьаькъал долчунгара мара эцац.
Воду берут только оттуда, где она есть, мудрость берут только у того, у кого она есть.
Хийла дикача даь коа во жIали кхийннад.
Нередко во дворе хорошего мужчины подрастала плохая собака.
Хоза лер дика дале а, баге кхабар кхы а дикагIа да.
Уметь красиво говорить — хорошо, но уметь молчать — лучше.
Хозача барзкъо бахьа а хозбу.
Красивая одежда и лопату красит.
Хозача дешо лакха лоам бошабаьб.
Красивое слово высокую гору растопило.
Хозача дешо Iypгa чура текхарг баьккхаб.
Красивое слово змею из норы вытащило.
Хозача зIако чкъаьра Iехабаьб.
Красивая удочка рыбу обманула.
Хорже, дега дезаденнар харжа.
Выбирая, выбирай то, что полюбилось сердцу.
Хох — ийс дохьажи цхьа дарбеи да, саьмарсаькх — цхьа дохьажи ийс дарбеи да.
Лук — девять ядов и одно лекарство, чеснок — один яд и девять лекарств.
Хургдола оалхазар бIена чура кхайк.
Будущая птица в гнезде кричит.
Хьалхаводар тIехьавоагIачунна тIий да.
Идущий впереди — мост для идущего следом.
Хьаст цIена лоаттабечо цIена хий мел.
Тот, кто содержит источник в чистоте, пьет чистую воду.
Хьаькъал дола саг вовза хала да, Iовдал йистхуллашехьа а вовз.
Умного человека трудно рапознать, глупого распознаешь сразу же, как только он заговорит.
Хьаькъал дола саг хул тура тара, бакъда, дийшача — къаьгача тура, ца дийшача — мукхдиачоа.
Умный человек похож на саблю, но если он при том грамотный — на сверкающую саблю, если неуч — на заржавевшую саблю.
Хьаьстача, Iатто а шура дукхагIа лу.
Если приласкать, то и корова дает больше молока.
Хьаьша хьа гIалашка хьежац, хьаьша хьа шунага хьеж.
Гость любуется не твоими хоромами, гость смотрит на твое угощение.
Хьинар долчоа тIехьаада кIорда а дий, мекъачох хьарчаш а хул ираз.
Случается, устав бегать за энергичным, счастье пристает к ленивому.
Хьо лаьттанца дика — из хьоца дика.
Ты к земле хорошо относишься — она к тебе хорошо относится.
ХьоашалгIа водаш виза вода эзди вола саг.
Благородный человек в гости идет сытым.
Хьона зе деш воацар хьона пайда беш ва.
Кто тебе не вредит, тот тебе приносит пользу.
Хьона мотт кхухьар хьона а аькх гIоргва.
Кто тебе доносит, тот и на тебя донесет.
ХIама хьаде хала дале а, даьр леладе кхы а халагIа да.
Хоть и трудно сколотить богатство, но труднее сохранить его.
Цамогаш волчоа хов могаш хилар доккха рузкъа долга.
Больной человек знает, что здоровье — это большое богатство.
Цаца чу хий кхахьа аттагIа да Iовдала саг кхетавечул.
Легче воду в решете таскать, чем вразумить глупого человека.
Циска тIакхаччалца майра ба дахка.
И мышь смелая, пока на кошку не наткнется.
Цхьа аьттув а баьнна, вIаьхий хиннача Iовдало дийнахьа а лампаш летаяьй.
Случайно разбогатевший глупец даже днем зажигал лампы.
Цхьадола хьазилг лаьчан дог долаш хул.
Бывает воробей с сердцем сокола.
Цхьайолча хана аьшка дигал чIоагIагIа хул дахчан загал.
Иногда деревянный клин бывает крепче железного топора.
Цхьан сийго юрт лотаяь йоагаяьй.
Одна искра село сожгла.
Цхьан цIагIа ши фусамда хилча, ираз дIадода.
Когда в доме два хозяина, счастье уходит.
Цхьоалли къели цхьатарра я.
Одиночество и бедность одинаковы.
ЦIаьрмата саг кхыметтале нанна а гоама хул.
Жадного человека даже мать не любит.
ЦIаьрматача сага ши бIарг якха хул.
Глаза жадного человека бывают алчными.
ЦIаьрматача цIен-нанас оттадаь шу теза хул.
Угощение жадной хозяйки бывает пресным.
ЦIаьрматачун кIезига хул гаргара нахи доттагIийи.
У жадного мало бывает и родственников, и друзей.
ЦIерца Iемар цIерах кхерац.
Привыкший к огню огня не боится.
ЦIийдаь аьшки шийла хийи мо мара вIаший товш бац.
Не ладят друг с другом, подобно раскаленному металлу и воде.
Шалта дика я бетта чу йоаллаш.
Кинжал хорош, когда он в ножнах.
Ше даьча фуах котамо а доккхал ду.
Даже курица гордится своим яйцом.
Ше тIаваьнна гув лакха хет.
Холм, на который поднялся, кажется высоким.
Ши ког бIайха лелабаьр унахцIенагIа хургва.
Державший ноги в тепле будет здоровее.
Ши сесаг — базар, кхо сесаг — тIом, во сесаг — дIаьхденна таьзет.
Две жены — базар, три жены — война, плохая жена — затянувшаяся тризна.
Ши Iовдал вIашагIтохарах, царех хьаькъал дола цаI хургвац; хьаькъал дола ши саг вIашагIтехача, царех кхоъ хул.
Из двух глупцов не получится один умный; из двух умных получается три человека.
Ший бедараш тхах хувца енна къайг ерзана йисай.
Ворона, которая хотела сменить свои перья на шерсть, осталась голой.
Ший бIенах хьазилга а гIала хет.
Свое гнездо и птичке кажется башней.
Ший ираз эггара хьалха саго ше лораде деза.
Свое счастье должен беречь, в первую очередь, сам человек.
Ший киса доалла сом дезагIа да наьха киса доаллача тумал.
Рубль в своем кармане дороже, чем десятка в чужом.
Ший ханнахьа вижар кхаь воча хIамах тиннав; ший ханнахьа гIеттар кхаь дикача хIамах кхийннав.
Легший спать вовремя уберегся от трех зол: вставший вовремя имел три удачи.
Шийга совгIат кхаьчача сесаг а хул безамегIа.
Даже жена бывает любезнее, если получит подарок.
Шийна де хов дикадар ца деш Iийнари шийна ца ховр деш ваьллари цхьатарра ва.
Тот, кто не сделал то, что он умеет делать, и тот, кто пытается сделать то, что он не умеет делать, одинаковы.
Шийна доакъар луш вола саг Iатта а вез.
Даже корова любит того, кто ее кормит.
Шийна хIама ца ховчо хьехараш ду.
Не знающий ничего учит других.
Шозза аьннар хьара а хоз.
Повторенное дважды слышно даже на мельнице.
Шорта вахар гаьна ваьннав.
Кто шел не спеша, тот ушел далеко.
Шу чам болашагIа хул, фусам-да безамегIа хуле.
И угощение бывает вкуснее, если хозяин любезен.
Эзар говр-етт дар веннав, эзар йиша-воша дар ваьннав.
Имевший тысячи голов скота погиб, имевший тысячи родственников выжил.
Яь хударал думе лич тол.
Лучше кусочек курдюка, чем котел каши.
Яьсса пхьегIа екаш хул.
Пустая посуда бывает звонкой.
Iай буц ялац, аьхки лоа а диллац: массадолча хIаман ший ха я.
Зимой трава не растет, летом снег не идет: у всего своя пора.
Iехача жIалех ма кхера — цаIехар да кхераме.
Не бойся лающей собаки — опасна та, которая не лает.
Iоажал кога кIала йоалл.
Смерть находится под ногами.
Iовдала вале а, дийшар хьаькъал долаш хет.
Даже глупец выглядит умнее, если он грамотный.
Iовдала саг вира а вовз.
Глупого человека даже осел распознает.
Iyppa хулчи леха тIехье ма хийла вай.
Пусть у нас не будет потомков, с утра ищущих обувь.